Tazwart tamatut ixedmen leqdic-nsen ɣef temseɛraq ad d-naf M.Djellaoui deg udlis-ines (Tiwsatin timensayin n tesrit taqbaylit), yemmeslay-d ɣef temseɛraq ama seg tama n yismawen-is, tiwura d tegnatin n tmenna-ines, ama seg tama n yisental d tulmisin-ines. Yella daɣen R. Tabti i ixedmen tazrawt n temsaɛraq deg udlis-ines “Les devinettes et l’énigmes kabyle”, yemmeslay-d ɣef temseɛraq sumata seg tama n talɣa, yeffeɣ ɣer wannar igmer-d ammud n temseɛraq yerna ixdem-asent tasleḍt. Am wakken daɣen i d-yura Y. Allioui deg udlis-ines “Enigmes et jouets oratoires de kabylie” anda i d-yemmeslay ɣef tbadut n temseɛraq d kra n yismawen i as-fkan yinagmayen. Yella daɣen (M. A. Hadaddou, H. Basset, H. Genevois...rtg.). Yal yiwen yexdem ɣef temseɛraq d wazal-is deg tmetti taqbaylit.